הוועדה לקידום מעמד האישה ולשוויון מגדרי, כנסת 25, פרוטוקול מספר 39, 2023-11-20 00:00

פנינה תמנו: בוקר טוב

פנינה תמנו:  אני מתכבדת לפתוח את ישיבת הוועדה לקידום מעמד האישה

פנינה תמנו:  על סדר-היום: תמיכה וסיוע לבנות ובני זוג של מגויסים בצו 8

פנינה תמנו:       זאת ישיבת מעקב אחר יישום ההסכם שנחתם בין משרד הביטחון למשרד האוצר

פנינה תמנו:  זאת הפשרה שהגענו אליה בתוך המתווה הכלכלי

פנינה תמנו:  במקום ללכת על סעיף בחוק, נענינו לבקשת משרד האוצר להכניס את השיפוי של אובדן הכנסה וימי עבודה של בני ובנות זוג למי שנקראו בצו 8, לתוך הקרן של משרד הביטחון

פנינה תמנו:  זה נעשה בהחלטת ממשלה שנועדה לסייע למגויסים ולמשפחותיהם

פנינה תמנו:       אני מבינה שמשרד הביטחון עוד לא עלו לזום

פנינה תמנו:      נפתח עם משרד האוצר, נועה שוקרון, רכזת תעסוקה באגף התקציבים

פנינה תמנו:  אלי בינג לא יכול היה להגיע ואנחנו מאחלים לו החלמה מהירה

פנינה תמנו:       נועה, בבקשה

נועה שוקרון: בוקר טוב יו"ר הוועדה וחברות הכנסת

נועה שוקרון:  הגענו להסכם שאנחנו חושבים שהוא נכון מקצועית ובאמת נותן את המענה הנדרש לאוכלוסייה הרלוונטית

נועה שוקרון:  לגבי הקרן עצמה, אני בטוחה שמשרד הביטחון ידע להרחיב גם מבחינת לוחות הזמנים

נועה שוקרון:  אני מבינה שהקרן כבר עלתה לאוויר והוגשו בקשות

נועה שוקרון:  הם ידעו לציין את הנתונים האלה

נועה שוקרון:       מבחינתנו אנחנו עובדים בשיתוף פעולה עם משרד הביטחון כדי לוודא שכל ההסכמים והדברים שעליהם עבדנו יחד באמת ייצאו לפועל

פנינה תמנו: שלום וברכה למשפחות החטופים והחטופות

פנינה תמנו:       מבחינתי, בסוף, ההסכם הזה גם די הסתמך על אמון

פנינה תמנו:  מעבר לזה שהוא כתוב על נייר ונחתם על ידי משרד האוצר ומשרד הביטחון, אני רוצה שאתם תמשיכו לעקוב

פנינה תמנו:  אני לא רואה את הרפרנטים באוצר בתחום הביטחון כמי שאמונים לעקוב אחרי הנושא

פנינה תמנו:  דווקא את אורחת קבועה בוועדה כנציגה של משרד האוצר

פנינה תמנו:  לנו חשוב שהדבר הזה יגיע לידי מיצוי וגם יפורסם

פנינה תמנו:       בסוף הגענו להסכם כזה ראוי, שבו אנחנו אומרים למגוייסי צו 8 שאנחנו כאן רואים אתכם, רואים את התא המשפחתי שלכם ואת בני ובנות הזוג שלכם

פנינה תמנו:  לא יהיה מצב שתשלמו מכיסכם על זה שאתם נמצאים כרגע בחזית

פנינה תמנו:  בסוף אנחנו צריכים להביא את זה לידיעת האנשים האלה

פנינה תמנו:  הם נמצאים בחזית, אין להם פנאי וזמן לעסוק בדברים האלה, שלא לדבר על בני ובנות הזוג שנמצאים עם ילדים קטנים

פנינה תמנו:  אנחנו מדברים על ילדים מתחת לגיל 14 שכל אורחות חייהם השתנו

פנינה תמנו:  המטרה שלנו היא להגיע אליהם ולהגיד להם שאם הם נפגעו כלכלית כתוצאה מגיוס צו 8, הם מוזמנים לפנות אלינו

פנינה תמנו:       בצער אני אומרת שאנחנו מכירים את השיטה הזאת שהממשלה מחליטה החלטה אבל בסופו של דבר זה לא מגיע לידיעת הציבור ואז זה נופל בין הכיסאות והזכות הזאת לא ממומשת

פנינה תמנו:       אני אעצור שנייה כדי לאפשר לאורחים שלנו, נציגי המשפחות, לומר את דבריהם

פנינה תמנו:  אני רוצה לומר לכם שאנחנו כאן, כל עם ישראל, מחזק אתכם ומחבק אתכם ובעזרת השם כולנו תפילה שכל החטופות והחטופים יחזרו במהרה הביתה

שיר סגל: תודה, אמן

שיר סגל:  ההורים שלי, אביבה וקית סגל נחטפו

שיר סגל:  באתי להזכיר שגם בעזרת השם החטופים יחזרו, אבל גם בעזרתכם הם יחזרו

שיר סגל:  לצערנו הם עדיין לא חזרו

שיר סגל:  45 ימים מאותו יום נוראי לא שמעתי מההורים שלי

שיר סגל:  שכנה שלי, אביגיל בת 4, חוגגת יום הולדת ביום שישי נמצאת שם ללא ההורים שלה

שיר סגל:  ההורים שלה נרצחו רגע לפני שהיא נחטפה

שיר סגל:  היא ראתה אותם נרצחים מול העיניים שלה

שיר סגל:  אני פה לא כדי לזעזע אתכם, אני בטוחה שאתם רואים מספיק ברשת ובתקשורת את כל הסיפורים המזעזעים

שיר סגל:  אני פה כדי לבקש ולדרוש שכל אחד מהיושבים כאן ילך עם דגל ביד שלו שאומר שאני והסביבה שלי עושים הכול כדי שהחטופים יחזרו הביתה כמה שיותר מהר

שיר סגל:  שלא יהיה דיון שלא ייפתח באמירות האלה

שיר סגל:  שלא תהיה שיחה שאתם לא מדברים על זה, או לא מזכירים שזה הדבר הכי הכי חשוב כרגע

שיר סגל:       אפשר לדאוג להכול גם אחר-כך, לחטופים אי-אפשר יהיה לדאוג אחר-כך

שיר סגל:  יכול להיות שההורים שלי אתמול היו חיים והיום כבר לא

שיר סגל:  אין לנו זמן לבזבז

שיר סגל:  אני יודעת שכל מי שנמצא כאן נמצא איתנו ורוצה לעזור

שיר סגל:       אתמול שלחנו הצהרה במייל לכל חברי וחברות הכנסת, על-מנת לעורר את המודעות ולעזור לנו לקדם כמה שאפשר את המטרה שכל החטופים יחזרו עוד היום

שיר סגל:  אנחנו נשמח שמי שלא חתם ונמצא כאן, יחתום על הדף

שיר סגל:  רוב חברי הכנסת כבר חתמו

שיר סגל:  למי שלא מכיר, ההצהרה מדברת על זה שחבר כנסת יחתום שהוא מבטיח שהשבת החטופים נמצאת בראש סדר העדיפויות שלו ושל מדינת ישראל ושהוא לא ינוח עד שכל החטופים יחזרו הביתה

שיר סגל:       אני חושבת  שזאת החובה הבסיסית והמוסרית ביותר

שיר סגל:  אני מקווה לא להגיע לכאן שבוע הבא

שיר סגל:  אמרתי את זה בשבוע שעבר ואני באמת אומרת את זה גם עכשיו

שיר סגל:  אני רוצה שההורים שלי יחזרו הביתה

שיר סגל:  אני רוצה שאביגיל בת ה-4 תחזור הביתה

שיר סגל:  ואני ממש מבקשת שכולנו נעשה הכול כדי שזה יקרה היום

פנינה תמנו: תודה לך שיר

פנינה תמנו:  אני רק אומר שבשבוע הבא, ביום לציון המאבק באלימות נגד נשים, אנחנו מתכוונים לעשות כאן כנס גדול באולם ירושלים או באולם נגב

פנינה תמנו:  נזמין לכאן את כל השגרירות הזרות

פנינה תמנו:  שר החוץ יהיה כאן, יושב-ראש הכנסת, בעזרת השם

פנינה תמנו:  אתם מוזמנים לבוא ולהשמיע את דבריכם ואת ההצהרה כמובן

פנינה תמנו:  אנחנו נשב ונקרא

פנינה תמנו:  הלב של כל אחד מחברי הכנסת איתכם

פנינה תמנו:  כולם נושאים תפילה, מחזקים את חיילי צה"ל שפועלים לילות כימים ומחרפים את נפשם, קודם כל כדי להחזיר את החטופים הביתה

שיר סגל: אני רוצה להאמין שלא נצטרך להיות

פנינה תמנו: הלוואי

יובל סגל: אני יובל, בן הזוג של שיר

יובל סגל:  אני דווקא כן בא לזעזע

יובל סגל:  לצערי ראיתי את סרטוני הזוועות של החמאס

יובל סגל:  ב-7 באוקטובר נשים נאנסו בצורה מזוויעה

יובל סגל:  מאז עברו 45 ימים ומעל 100 נשים עדיין בשבי של המפלצות האלה

יובל סגל:  מי יודע אם ברגעים אלה כשאנחנו יושבים כאן ומקיימים דיון מסודר ותרבותי, נשים לא נאנסות בשבי החמאס

יובל סגל:  מי יודע? זאת אחריות שלנו להבטיח שדבר כזה לא יקרה

יובל סגל:  מרכיב הזמן הוא קריטי

יובל סגל:  כל יום שעובר הן יכולות להיאנס עוד והנפש שלהן והגוף שלהן יכולים להיקרע עוד

יובל סגל:       זאת החובה שלנו

יובל סגל:  אם אנחנו דנים פה במעמד האישה על הנשים שבשבי, כרגע אין מעמד אבל יש תקווה להשיב אותן ולחסוך מהן את הזוועות האלה

יובל סגל:  זאת האחריות והמחויבות של כל אחד ואחת מאיתנו

פנינה תמנו: תודה רבה

פנינה תמנו:  במעבר חד אבל גם חשוב, אני מבקשת מנציגת משרד הביטחון שנמצאת בזום להציג לנו מה אתם עושים כדי לממש ולקיים את יישום ההסכם שנחתם בין משרד הביטחון למשרד האוצר, תמיכה וסיוע לבני ובנות זוג של מגויסים בצו 8

אבישג סבג ראובן: (בזום)     שלום לכולם

אבישג סבג ראובן:  אני ראש ענף מילואים של צה"ל

אבישג סבג ראובן:  אני חייבת להגיד לשיר ולבן זוגה שאנחנו כאן איתכם גם בלב וגם בנשמה, יום יום שעה שעה

אבישג סבג ראובן:  נעשה הכול כדי שהמצב הזה ישתנה ובמיידי

אבישג סבג ראובן:       כמו שאמרת, במעבר חד, אני אדבר על משהו שהוא לכאורה פעוט ליד הדברים האלה, אבל חשוב למשרתים שעושים הכול ולבני משפחותיהם

אבישג סבג ראובן:  ב-15

אבישג סבג ראובן: 11 פתחנו את הקרן לסיוע למשרתי המילואים כחלק מההסכם שהובלת, שהוא חשוב מאוד, דהיינו, לתת מענה לבני ובנות זוג של המשרתים

אבישג סבג ראובן:  הכנסנו בתקנון סעיף מאוד חשוב שבעצם אומר שאם בן או בת הזוג של משרתי המילואים נפגעו כתוצאה משירות המילואים, הם יכולים לפנות אלינו לקרן

אבישג סבג ראובן:       איך פונים אלינו לקרן? קודם כול, פתחנו את זה באופן דיגיטאלי

פנינה תמנו: רגע, לפני כן אני רוצה שתקריאי לי את הנוסח שפורסם

אבישג סבג ראובן: רציתי להסביר איך פונים ואז את הנוסח

אבישג סבג ראובן:  אין בעיה, אני אעשה את זה הפוך

אבישג סבג ראובן:       הנוסח מדבר על אובדן הכנסה של בן או בת הזוג

אבישג סבג ראובן:  לא צריך להוכיח איזה קושי שקיים, אלא רק להוכיח שקיים אובדן הכנסה כתוצאה מזה שבן או בת הזוג נקראו לשירות מילואים

אבישג סבג ראובן:  היא צריכה להציג 3 תלושים אחרונים של המשכורת

פנינה תמנו: 3 תלושי שכר לפני המילואים

פנינה תמנו:  תדגישו את זה

אבישג סבג ראובן: כן

אבישג סבג ראובן:  3 תלושי שכר אחורה לפני היציאה למילואים

אבישג סבג ראובן:  אם היא עצמאית אז רווח והפסד ומה שהיא דיווחה למקדמות ואת הירידה בשכר

אבישג סבג ראובן:  להראות בעצם את ההחמרה שהיתה כתוצאה - - -      

פנינה תמנו: לא, לא

פנינה תמנו:  אני ביקשתי להקריא את הנוסח, אני מאוד ברורה

פנינה תמנו:        "אובדן הכנסה של בן/בת הזוג של משרת המילואים כתוצאה משירות המילואים

פנינה תמנו:  יש להציג תלושי שכר 3 חודשים אחורה

פנינה תמנו:  "     פה להכניס תיקון שאומר אחורה, בטרם גוייס בן או בת הזוג

פנינה תמנו:       "כל מסמך המעיד על קשיים כלכליים"

פנינה תמנו:       לא הבנתי למה צריך את "מעיד על קשיים כלכליים"

פנינה תמנו:  זה לא היה ההסכם

פנינה תמנו:  קשיים כלכליים זאת דרישה שיכולה לשמוט

אבישג סבג ראובן: רגע, אני אדייק את זה

אבישג סבג ראובן:  אני  מקווה שאת אוחזת בנוסח המעודכן ביותר

אבישג סבג ראובן:  את ההערה הזאת קיבלנו והדבר הזה ירד

אבישג סבג ראובן:  לא היתה שום כוונה שמישהו יצטרך להציג איזה קושי כלכלי

אבישג סבג ראובן:  מספיק לדווח ולהראות שיש את הירידה בשכר

אבישג סבג ראובן:  לצורך העניין, ירידה בשעות נוספות, מימוש יתר של ימי חופשה

פנינה תמנו: גם במעודכן שקיבלנו, התנאי לקשיים כלכליים מופיע וצריך לתקן את זה

פנינה תמנו:  אני יודעת שהבקשה הזאת הגיעה אליכם גם מבינג מהאוצר

אבישג סבג ראובן: נכון

אבישג סבג ראובן:  לכן אנחנו הורדנו את זה

אבישג סבג ראובן:  לא ביקשנו את זה אף פעם, זה השתרבב שם תחת הסעיף של בעלי משפחות, ששם כן נכנס העניין של קושי כלכלי

אבישג סבג ראובן:  לצורך העניין, מישהו שנקלע לקושי כלכלי והוא לא בן או בת זוג

פנינה תמנו: אז אני אומרת לפרוטוקול ומבקשת שייכנס, שאתם מתקנים את זה

פנינה תמנו:  בנוסח המוצג לוועדה זה עדיין מופיע

אבישג סבג ראובן: אם תרצי, אני אקריא את הנוסח כמו שהוא

אבישג סבג ראובן:       "אובדן הכנסה של בן או בת הזוג של משרת המילואים כתוצאה משירות המילואים

אבישג סבג ראובן:  יש להציג 3 תלושי שכר שלושה חודשים וכל מסמך המעיד על כך"

אבישג סבג ראובן:  הכוונה שם בלי קושי כלכלי, מחקנו את הקושי כלכלי

אבישג סבג ראובן:  "מעיד על-כך", הכוונה אם אין את תלושי השכר

פנינה תמנו: בסדר, המעיד על כך לא ברור אבל בסדר

אבישג סבג ראובן: אפשר למחוק את ה"מעיד על כך"

פנינה תמנו: תחדדו את זה, שזה לא יהיה סתם תלוש

אבישג סבג ראובן: אוקי

אבישג סבג ראובן:       "כתוצאה מהתייצבות לשירות המילואים בצו 8, חרבות הברזל

אבישג סבג ראובן:  הקריטריונים לבחינת הבקשות לסיוע במסגרת סעיף זה יכללו בין היתר בני ובנות הזוג של משרתי המילואים שההכנסה נפגעה כתוצאה משירות המילואים ושלהם לפחות ילד אחד עד גיל 14 או ילד בעל צרכים מיוחדים, כהגדרתו בחוק החינוך המיוחד"

פנינה תמנו: לא

פנינה תמנו:  מה זה "הקריטריונים לבחינת הבקשות לסיוע במסגרת סעיף זה יכללו בין היתר"? זה לא בין היתר, זה התנאים

פנינה תמנו:  כאילו שיש איזה קריטריונים אחרים שאנחנו לא מכירים

אבישג סבג ראובן: לדוגמה, אם היא בהריון ואין להם ילד ועדיין יש איזה קושי שקיים, אנחנו לא רוצים להגיד לה שהיא לא יכולה לפנות אלינו

פנינה תמנו: אז אולי אתם צריכים לעשות את זה הפוך? לרשום: "בין היתר, ייבחנו מקרים, נסיבות נוספים"

אבישג סבג ראובן: הוספנו כאן גם סעיף לא פחות חשוב, שבני או בנות זוג לשעבר, השותפים לגידול הילדים - - -      

פנינה תמנו: זה אנחנו הכנסנו

אבישג סבג ראובן: נכון

אבישג סבג ראובן:  את רוצה שזה יהיה לפני או אחרי? אין לי בעיה לעשות את השינוי הזה

פנינה תמנו: אחרי

פנינה תמנו:  "בני ובנות זוג לשעבר השותפים לגידול הילדים עם משרת המילואים ובין היתר ייבחנו מקרים נוספים בשיקול דעת מנהלי הקרן המצדיקים סיוע גם אם אין ילדים"

פנינה תמנו:  אז נשים בהיריון באמת יוכלו להיכנס לזה

פנינה תמנו:       אגב, זאת נקודה שאתם עליתם עליה ותודה רבה

אבישג סבג ראובן: כן, ראינו איזה מקרה או שניים של פניות נשים בהריון

אבישג סבג ראובן:  כתוצאה מזה שבן הזוג לא נמצא, לא היה לה מי שילך איתה לבדיקות, וכל מיני דברים כאלה סביב הדבר הזה

אבישג סבג ראובן:  רצינו לבחון איך אנחנו מסייעים במקרים האלה

אבישג סבג ראובן:       כמובן שאנחנו מתמקדים במקומות של גידול הילדים, שם הנטל נופל על בן אדם אחד כאשר מישהו יוצא לשירות מילואים

פנינה תמנו: עכשיו דרכי הפרסום ואיך פונים אליכם

אבישג סבג ראובן: פתחנו פניות דיגיטאליות על-מנת להקל על המשרתים הפנייה היא דרך אתר המילואים או אתר צה"ל

אבישג סבג ראובן:  יש לינק

פנינה תמנו: אתר צה"ל הקרן מופיעה? אגב, ראיתי שדובר צה"ל דיבר על זה וזה יפה מאוד, זאת התחלה של הסבר

פנינה תמנו:  אבל אתם צריכים למצוא דרכי פרסום

פנינה תמנו:  את אומרת שזה נמצא באתר

אבישג סבג ראובן: כן

אבישג סבג ראובן:  זה נמצא גם באתר צה"ל וגם באתר המילואים, שם אנשי המילואים מקבלים את כל הפירוט

אבישג סבג ראובן:  הפצנו את זה גם לסמס  של הטלפון האישי של כל משרתי המילואים

פנינה תמנו: לכל המשרתים

אבישג סבג ראובן: לכולם

אבישג סבג ראובן:  אני לא יכולה לנקוב בכמות אבל מדברים פה על מאות אלפים

פנינה תמנו: הם קיבלו לינק לקרן?     

אבישג סבג ראובן: כן

פנינה תמנו: יפה

פנינה תמנו:  מתי שלחתם?     

אבישג סבג ראובן: ב-15

אבישג סבג ראובן: 11

פנינה תמנו: אבל זה לפני שהיה את הקריטריון הזה

אבישג סבג ראובן: פתחנו גם מוקד ייעודי לדבר הזה עם 30 מוקדניות וראשי צוותים

אבישג סבג ראובן:  יש ראש צוות שלם שעוסק רק במשפחות, בכל עולמות אובדן הכנסה, בני ובנות זוג והמאמץ המלחמתי

פנינה תמנו: כמה פניות יש אליכם לגבי אובדן הכנסה?      

אבישג סבג ראובן: אני יכולה להגיד לך כמה קיבלנו עד כה

אבישג סבג ראובן:  צריך להגיד שהקרן בת מספר ימים בודדים

אבישג סבג ראובן:  סך-הכול מעל 5,000 פניות לקרן

פנינה תמנו: תוך מספר ימים זה יפה

אבישג סבג ראובן: אובדן הכנסה בן/בת זוג, 755 פניות הוגשו

פנינה תמנו: נועה, יש ביקוש

פנינה תמנו:  אמרו לי שלא יהיו הרבה מבקשים

אבישג סבג ראובן: קודם כול, יש כאלה שכבר טופלו

אבישג סבג ראובן:  אני יכולה להגיד שמעל ל-60 מקרים טופלו מיידית וקיבלו את המענה המיידי באותו היום

אבישג סבג ראובן:  יש מקרים שנמצאים בבחינה כי זה לא בדיוק המקרים הספציפיים האלה ודווקא בחרו להגיד את זה כאובדן הכנסות

אבישג סבג ראובן:  לדוגמה, בקשות לעזרה בבית או עזרה עם בעלי מקצוע שגם פתחנו

פנינה תמנו: אבישג, מה זה פיצוי מקסימלי עד 10,000 שקלים? מה נסגר איתכם?     

אבישג סבג ראובן: עד 10,000 שקלים לפיצוי שמוגש

אבישג סבג ראובן:  הרי מגישים על החודש הזה

אבישג סבג ראובן:  בחודש הבא היא תצטרך להגיש שוב, לראות שבאמת יש המשכיות של אובדן ההכנסה

אבישג סבג ראובן:  לצורך העניין, 10,000 זה באישורו של יושב-ראש הקרן

אבישג סבג ראובן:  זאת אומרת, הוא לא צריך לעלות אלינו לוועדת ערר ולעוד בירוקרטיה

אבישג סבג ראובן:  מעל 10,000 הוא עולה לוועדת חריגים

פנינה תמנו: לא

פנינה תמנו:  אז אנחנו בכנסת מאוד אוהבים שיהיה מאוד ברור

פנינה תמנו:  כך הבנתי ממך ותקני אותי: 10,000 שקלים פר בקשה, שזה חודשי

אבישג סבג ראובן: תראי, עצמאים זה לא בדיוק חודשי

אבישג סבג ראובן:  זה נכון להגיד על שכיר

פנינה תמנו: תכף נגיע לעצמאים

פנינה תמנו:  אני לא סתם שואלת

פנינה תמנו:  אם מילואימניק יהיה במילואים חצי שנה ותיתני לו 10,000 שקלים זה לזרוק לו פירורים ולעג לרש

אבישג סבג ראובן: לא

אבישג סבג ראובן:  הכוונה היא להסתכל על אובדן ההכנסה החודשי ואז למולו - - -      

פנינה תמנו: אז אני מבקשת לחדד

פנינה תמנו:  פיצוי מקסימאלי חודשי עד 10,000 שקלים

פנינה תמנו:  מעבר לכך, זה יעלה לוועדת חריגים

פנינה תמנו:  זה צריך להיות מאוד מפורש

אבישג סבג ראובן: אוקי, נוסיף את זה

פנינה תמנו: הם צריכים להגיש כל חודש?     

אבישג סבג ראובן: כרגע הקרן תפעל חצי שנה ובהארכה עד שנה

מטי צרפתי הרכבי: אפשר רטרואקטיבית?     

אבישג סבג ראובן: אפשר להגיש בסוף על כל התקופה

אבישג סבג ראובן:  זה תלוי בצורך המיידי אצל בן או בת הזוג

פנינה תמנו: אז אני מבקשת לחדד את הדברים האלה

פנינה תמנו:  זה צריך להיות מאוד ברור, באותיות קידוש לבנה

אבישג סבג ראובן: זה כתוב בתחילה ברקע הכללי, כמה זמן תפעל הקרן

אבישג סבג ראובן:  פשוט לא עברנו על כל סעיפי התקנון

אבישג סבג ראובן:  יחסית, התקנון מאוד מפורט

אבישג סבג ראובן:  בשונה משנים קודמות ומלחמות אחרות שהיו אמנם פחות עצימות, פה פירטנו ממש את כל הסעיפים והרחבנו אותם

פנינה תמנו: כרגע ענייני בסעיף הזה כמי שהובילה את הפיצוי הזה

פנינה תמנו:  אני רוצה שזה יהיה מפורש ולכתוב בסעיף הספציפי הזה שזה יהיה חודשי ומעבר לכך זה יגיע לוועדת חריגים

פנינה תמנו:  התיקון הנוסף, שניתן יהיה להגיש רטרואקטיבית

פנינה תמנו:  במשפט אחד את מכסה את שלושת הנקודות החשובות האלה

אבישג סבג ראובן: אוקי, אני אוסיף

אבישג סבג ראובן:  אני לא רואה בעיה עם התוספת הזאת, זה בסדר

פנינה תמנו: לגבי דרכי פרסום אמרנו שיש את זה באתר צה"ל ובמסרונים

מטי צרפתי הרכבי: צריך לשלוח שוב

אבישג סבג ראובן: באתר המילואים

פנינה תמנו: קודם כל, אולי לעשות איזו תכנית קטנה שמנגישה עוד

פנינה תמנו:  יש לכם את גלי צה"ל

פנינה תמנו:  אני חושבת שזאת הפלטפורמה הנכונה

מטי צרפתי הרכבי: גם לשלוח מסרון שוב

מטי צרפתי הרכבי:  מרוב ריבוי מסרונים, אנחנו לא תמיד רואים

מטי צרפתי הרכבי:  לשלוח כל סוף חודש

אבישג סבג ראובן: אני רוצה לומר עוד משהו בנושא של הפרסום

אבישג סבג ראובן:  בימים אלה אי-אפשר לדבר על קמפיין אבל איזה ערוץ תקשורתי שבו זה יועבר לכולם

אבישג סבג ראובן:  בגלל זה שמנו את זה גם אצל דובר צה"ל

אבישג סבג ראובן:       יש קבוצה של כל נשות המפקדים שהן מקבלות את המידע והן מעבירות את זה למטה לכל היחידות והגדודים שלהן

פנינה תמנו: מי?     

אבישג סבג ראובן: נשות המפקדים במילואים

אבישג סבג ראובן:  זאת קבוצה מאוד פעילה אצלנו

אבישג סבג ראובן:  הן בקשר ישיר עם כל הנשים

אבישג סבג ראובן:  למשל, אשתו של מג"ד, היא בקשר עם כל נשות הגדוד של אותה יחידה

אבישג סבג ראובן:  רואים שם הרבה פניות שעלו שם

אבישג סבג ראובן:  זאת אומרת שאנחנו מנסים בכמה צירים להגיע למקסימום בני ובנות זוג שיש להם בעיה על-מנת שיגישו

פנינה תמנו: אני פותחת לשאלות

פנינה תמנו:  ראשית, שאלות שעלו פה בוועדה

פנינה תמנו:       לא המילואימניק צריך להגיש, בת הזוג יכולה להגיש

אבישג סבג ראובן: הוא גם יכול להגיש במקומה

פנינה תמנו: הוא עסוק

פנינה תמנו:  היא יכולה?     

אבישג סבג ראובן: היא יכולה

פנינה תמנו: אתם לא דורשים חתימה בזמן שהוא בחזית?     

אבישג סבג ראובן: לא

אבישג סבג ראובן:  אנחנו רק דורשים שהיא תסמן הצהרה שזה בן הזוג שלה

אבישג סבג ראובן:  היא עושה וי בתוך הפנייה ושמה את תעודת הזהות שלו

מטי צרפתי הרכבי: יש עובדים חיוניים שגם  בני הזוג שלהם נפגעו

פנינה תמנו: סליחה

פנינה תמנו:  כתוב: "משרת מילואים המעוניין בהגשת בקשה במסגרת קרן זו ימלא את טופס הבקשה הרלוונטי באתר קרן הסיוע"

פנינה תמנו:  נא לתקן, בבקשה

פנינה תמנו:  צריך להיות: משרת מילואים או בת זוגו

אבישג סבג ראובן: קיבלתי

פנינה תמנו: תודה רבה

פנינה תמנו:  זה בסעיף 1(6)

מטי צרפתי הרכבי: מה לגבי עובדים חיוניים, עובדי שב"כ, מוסד? עובדים חיוניים נוספים במשק גם בכוחות הביטחון ואולי גם לא, שבן הזוג נפגע

פנינה תמנו: צריך לדבר עם נועה, עם האוצר, עם שר האוצר

מטי צרפתי הרכבי: אני חושבת שגם פה יש הרבה מאוד בני ובנות זוג, בטח בכוחות הביטחון, שהם לא חיילי מילואים ובן הזוג נפגע

נועה שוקרון: אני רק אזכיר שכל המענה שיש כאן הוא בעצם מענה תוספתי לשכבת הבסיס שכבר קיימת ובעצם עברה בחוק  החל"ת

נועה שוקרון:  זאת אומרת, ככל שאדם לא יכול להגיע למקום העבודה שלו ובהסכמה עם המעסיק הם מחליטים על יציאה זמנית משוק העבודה, יש בעצם את כל המעטפת

מטי צרפתי הרכבי: אני לא מדברת על יציאה משוק העבודה

מטי צרפתי הרכבי:  אני מדברת על זה שמאחר ואחד מבני הזוג הוא עובד חיוני ובן הזוג עובד בעבודה מאוד חלקית ושכרו נפגע כתוצאה מכך שלא היו מערכות חינוך וכדומה

מטי צרפתי הרכבי:  זה לא שהוא יצא לחל"ת

נועה שוקרון: היו לנו שיחות ודיונים רבים על כך במסגרת חוק החל"ת הכללי

נועה שוקרון:  בסופו של דבר צריך לתת מענה לאוכלוסייה שהוא רוחבי, כי אנחנו לא נתחיל להתעסק מה זה תפקיד מספיק חשוב ותפקיד שהוא לא מספיק חשוב

נועה שוקרון:       חברת הכנסת פנינה תמנו העלתה את הסוגיה של מילואימניקים שזה בעצם איזה מצב של כורח ולא של בחירה

מטי צרפתי הרכבי: אבל הגדרה של מהו עובד חיוני מאוד ברור בחוק

מטי צרפתי הרכבי:  לבן או בת זוג של חייל מילואים מגיע פיצוי ולעובד מוסד או שב"כ או משטרה - - -      

פנינה תמנו: אני ממליצה להרים את הכפפה ולהביא חוק

פנינה תמנו: גם את זה הבאתי כסעיף בחוק

מטי צרפתי הרכבי: אני לא יודעת אם אנחנו יכולים להציע הצעות חוק, אבל אולי דרך הוועדה? אני אבדוק את זה

מטי צרפתי הרכבי:  אני לא יודעת עד כמה הצעות פרטיות יעברו

פנינה תמנו: צריך לזכור שזה גם ובני זוג

פנינה תמנו:  אין ספק שצריך לתת את הדעת לדבר הזה

מטי צרפתי הרכבי: יש עוד גורמי ביטחון כמו משטרה

פנינה תמנו: זה באמת מעלה שאלה

פנינה תמנו:       אבישג, מה קורה עם מג"ב וכל מי שמסופח לשב"ס ולמשטרה? זה אותו דבר?     

אבישג סבג ראובן: לא

אבישג סבג ראובן:  כל מי שהוא תחת שירות מילואים של צה"ל נכנס דרך הקרן הזאת

אבישג סבג ראובן:  כל מי שהוא לא בשירות מילואים בתוך הצבא, הוא לא בתוך הקרן הזאת כי הוא לא שייך לצה"ל

מטי צרפתי הרכבי: אני חושבת שזה משהו שאנחנו צריכים לדבר עליו

פנינה תמנו: גם מג"בניקים?     

אבישג סבג ראובן: אם הוא בשירות מילואים

אבישג סבג ראובן:  יש מג"בניקים שהם בשירות משטרה, יש בשירות מילואים

אבישג סבג ראובן:  אם הוא בשירות מילואים שהופעל תחת צה"ל, אז הוא נכלל

פנינה תמנו: נבדוק את זה לעומק

פנינה תמנו:       אני רוצה לאפשר סבב כי אנחנו יחסית בדיון אינטימי

פנינה תמנו:  כל אחד יהיה קצר

נועה שוקרון: לגבי הסוגיה הזאת

נועה שוקרון:  בסופו של דבר, שוחחנו על זה במהלך דיונים בוועדה

נועה שוקרון:  הסוגיה האמיתית שלא מאפשרת חזרה לעבודה היא מערכת החינוך

נועה שוקרון:  אתמול פיקוד העורף הוציא הנחיות שמרבית ארץ ירוקה

נועה שוקרון:  כלומר, אנחנו גם באירוע שככל שהוא מתקדם אז הוא משתפר בפני עצמו

נועה שוקרון:  אנחנו צריכים להבין שהמאמצים של השולחן הזה וגם של הכנסת כולה, צריכים להיות סביב פתיחה של מערכת החינוך ולאפשר למשק לעבוד ולאו דווקא לתת את התמריצים ההפוכים

פנינה תמנו: אלא אם כן, מערכת החינוך מסתיימת ב-13:00

פנינה תמנו:  הפגיעה נוצרת הרבה פעמים כתוצאה מהיעדר בן או בת הזוג

מטי צרפתי הרכבי: קודם כול, יש הרבה מאוד מעגלים שהם לא ירוקים

נועה שוקרון: מערכת החינוך לא מסתיימת ב-13:00, היא מסתיימת ב-16:00 כי יש צהרונים

פנינה תמנו: לא, נועה

פנינה תמנו:  אבא של הבן שלי בעזה והוא מסיים ב-13:00 והוא בבית

נועה שוקרון: האמירה היא כזאת: ככל שהילדים נמצאים במרחב ממוגן שעובר את הנחיות פיקוד העורף, ההחלטה העירונית האם פותחים עד 13:00 או עד 16:00 היא כבר לא הנחיה שהיא מובנית משיקולי - - -      

פנינה תמנו: זה לא עניין של החלטה

פנינה תמנו:  יש הרבה ילדים שלא נמצאים בצהרון בגילאים מסוימים

מטי צרפתי הרכבי: הרבה צהרונים הם גופים פרטיים בלי פיקוח, את יודעת את זה

פנינה תמנו: בגלל השינוי הקרדינאלי באורחות החיים כתוצאה מכך שהמדינה קוראת לדגל, צריך גם לדעת לשפות

מטי צרפתי הרכבי: אני אומרת שחלק מהצהרונים הם פרטיים ולא במרחבים מוגנים ולא בפיקוח

פנינה תמנו: ואז הם לא יכולים לפתוח

מטי צרפתי הרכבי: זה עולם שאת לא מכירה

נועה שוקרון: אני לא מסכימה שאני לא מכירה

פנינה תמנו: אנחנו לא בהתנגחות, אנחנו רק מעלים פה - - -      

נועה שוקרון: אני רוצה להסביר את המצב ואם תחשבו שיש בו פגם, אז בוודאי שגם תוכלו לקדם את הנושאים

נועה שוקרון:  כן חשוב שתכירו את המצע העובדתי והוא שבסופו של דבר, כל ילד שנמצא במערכת החינוך, זכאי גם לצהרון שהוא המשך למסגרת החינוכית שבה הוא נמצא

נועה שוקרון:  הצהרון הזה הוא בתשלום דיפרנציאלי, כתלות במצב הסוציואקונומי של אותה רשות שבה הוא נמצא אבל הזכאות קיימת

נועה שוקרון:       יש בעיה, כפי שציינת יו"ר הוועדה, שחלק מהצהרונים אינם פתוחים

נועה שוקרון:  יש גם חלק מבתי הספר שעדיין אינם פתוחים וזאת בהחלט בעיה שצריך לבדוק אותה

נועה שוקרון:  גם צריך לעשות האבחנה האם אנחנו באמת בסגירה שהיא כתוצאה מהיעדר מרחב מוגן, כלומר, הנחיות פיקוד העורף, או סגירה שנובעת מקשיים אחרים או החלטות של רשויות מקומיות כאלה או אחרות

פנינה תמנו: זה גם קיים

פנינה תמנו:  אני יכולה להגיד לך שבפתח תקווה ראש העיר החליט שהוא פותח היברידי, גם כאשר אמרו לו שהוא יכול לפתוח באופן מלא

פנינה תמנו:       אני חושבת שהכיוון שממנו הגענו הוא הכיוון הכי נכון

פנינה תמנו:  נפגעת כתוצאה משינוי אורחות החיים כי בן או בת הזוג מגויסים ובאמת ניתן להוכיח שיש ירידה בהכנסה, פגיעה בהשתכרות, אז יש פיצוי

פנינה תמנו:       את מעלה פה נקודה מאוד חשובה לגבי העובדים החיוניים אבל זה לא הדיון

מטי צרפתי הרכבי: אני רק רוצה לומר לנועה

מטי צרפתי הרכבי:  באוקטובר לא היו מוסדות חינוך ואותם עובדים צריכים לקבל שיפוי

מטי צרפתי הרכבי:  דבר שני, בשונה מהעיר, במרחב כפרי סוגיית הצהרונים היא מאוד מורכבת ולא לכל המסגרות יש צהרונים

מטי צרפתי הרכבי:  הרבה מאוד מהם הם פרטיים ולא מפוקחים

מטי צרפתי הרכבי:  זה טיפה שונה מאשר בעיר

מטי צרפתי הרכבי:  את זה אני אומרת לך מניסיון שלי כראש רשות לשעבר

מטי צרפתי הרכבי:  זאת סוגיה מאוד מורכבת

מטי צרפתי הרכבי:  בגין אוקטובר צריך למצוא פתרון

מטי צרפתי הרכבי:  נניח שעכשיו באמת הרוב חזר כבר לתפקוד

מטי צרפתי הרכבי:       אני רוצה להוסיף ולומר, גברתי היושב-ראש, שבאוקטובר לא רק שלא היו מסגרות חינוך, ההורים שילמו ולא מקבלים החזרים

מטי צרפתי הרכבי:  חלק מהמעונות והצהרונים החזיקו את האנשים ולא הוציאו לחל"ת

פנינה תמנו: מה עם חד הוריות?     

מטי צרפתי הרכבי: אני יכולה לומר לך מניסיון אישי שהם שילמו לגן ולמעון ולא היתה מסגרת

מטי צרפתי הרכבי:  עכשיו זה חזר אבל זה עוד החמרה כפולה

פנינה תמנו: חברת הכנסת יסמין פרידמן את רוצה לומר?     

יסמין פרידמן: אני מקשיבה

פנינה תמנו: עורכת הדין מאירה בסוק

מאירה בסוק: אני מנעמ"ת

מאירה בסוק:       אני רוצה לשאול כמה שאלות

פנינה תמנו: להשתדל להצטמצם

מאירה בסוק: בת הזוג יצאה לחל"ת כי הגנו עליה מפיטורים

מאירה בסוק:  היא מקבלת דמי האבטלה? האם היא תקבל את הפיצוי גם מקרן משרד הביטחון?     

פנינה תמנו: לא

פנינה תמנו:  אנחנו פתרנו פה בעיה של מי שלא מוצאת לחל"ת

פנינה תמנו:  מראש כך ניגשתי לסוגיה

פנינה תמנו:  אם היא מקבלת חל"ת - - -      

מאירה בסוק: זה לא כתוב

פנינה תמנו: טוב שזה לא כתוב

מאירה בסוק: כשהיא מקבלת דמי אבטלה, היא לא מקבלת שכר מלא, היא לא מקבלת את השעות הנוספות

פנינה תמנו: אז שתגיש ונראה מה משרד הביטחון יגיד

פנינה תמנו:  לא נצמצם אותם ולכן שזה מורחב

מאירה בסוק: ברור

מאירה בסוק:  לא ראיתי את התקנון

פנינה תמנו: כל עוד זה לא קיים, הן יכולות להגיש על ה-30%

מאירה בסוק: לעת אתה אנחנו מדברים על 5,000 ואנחנו יודעים שזה יהיה הרבה יותר

מאירה בסוק:  האם יש מספיק כסף?     

פנינה תמנו: 750 בעניין הזה

פנינה תמנו:  היו 5,000 פניות מאז שנפתח הקרן

אבישג סבג ראובן: 755 בנושא שאנחנו דנים עליו

אבישג סבג ראובן:  כל השאר בקשות על נושאים אחרים

מאירה בסוק: עכשיו אנחנו מדברים על עצמאיות שלא מקבלות דמי אבטלה

מאירה בסוק:  אולי אפשר היה לתת להן יותר כסף כי הן לא יוכלו לחיות ממה שהקרן נותנת?      

פנינה תמנו: ראשית, 10,000 בחודש זה סביר בעיניי

פנינה תמנו:  בכל זאת, יש קופת מדינה

מאירה בסוק: האם זה חד פעמי?     

פנינה תמנו: לא

פנינה תמנו:  דיברתי על זה

פנינה תמנו:  זה לא חד פעמי

פנינה תמנו:  במכוון הדגשתי את זה לפרוטוקול ואבישג תחדד את זה שם, שזה חודשי

פנינה תמנו:  הלוואי ויכולנו לתת יותר

פנינה תמנו:  אני חושבת ש-10,000 חודשי זה בסדר גמור

פנינה תמנו:  תודה רבה לך, אני יודעת שאת מלווה את הסוגיה הזאת

אופיר כץ: אני מהעמותה למען משרתי המילואים

פנינה תמנו: תודה על הסיוע במיקוד הדיון הזה לאורך שלושה דיונים והדיונים בוועדת הכספים שלשם לא הגעת, אבל לא נורא

פנינה תמנו:  אנחנו בעד אלה שבאים לוועדה שלנו

אופיר כץ: אני גם לא נמצא כרגע בוועדת העבודה והרווחה שמקיימת דיון בנושא המילואים

אופיר כץ:  אני מתקשה להתפצל

אופיר כץ:      אני אבזבז חלק מהזמן שלי כדי להגיד מילים טובות

אופיר כץ:  כשישבנו פה לפני שבועיים שלושה ואמרתי קרן לפיצויים הרימו פה גבה ואילו אנחנו כעת 5 ימים אחרי שהקרן קמה

אופיר כץ:  כל הכבוד

אופיר כץ:  כשצריך לומר מילה טובה צריך להגיד

פנינה תמנו: תודה רבה

פנינה תמנו: אני אגיד יותר מזה

פנינה תמנו:  אמרתם שהיא תהיה ב-15

פנינה תמנו: 11 ובאמת בתאריך הזה היא אכן עלתה לאוויר

פנינה תמנו:  עד כאן דברים שעולים לי במאמץ

פנינה תמנו:       רק היום בבוקר קיבלנו את התקנון, או את הנייר של הצבא, שסגן אלוף אבישג סבג חתומה עליו

פנינה תמנו:  אני מבין שזה לא עדכני אבל זה מה שקיבלנו הבוקר

פנינה תמנו:  אנחנו מתקשים לתת הערות על משהו שאין ברשותנו

פנינה תמנו:  אני מבין שיש מסמך מתוקן

פנינה תמנו: סגן אלוף אבישג, האם זה פורסם ומתי זה פורסם?     

אבישג סבג ראובן: קודם כול, התקנון פורסם גם במסרונים למשרתים עצמם והוא גם עלה באתר

פנינה תמנו: הסעיף הספציפי

אבישג סבג ראובן: התיקונים שבוצעו הם תיקונים מאוד מינוריים אז אם יש לך התייחסויות שהן רלוונטיות לדיון אני כאן כדי לשמוע

פנינה תמנו: אנחנו נעשה כזה דבר

פנינה תמנו:  אנחנו נאפשר היום לכלל הארגונים והנפשות הפועלות להגיש הערות למנהלת הוועדה

פנינה תמנו:  נרכז את זה ונשלח לסגן אלוף אבישג

אופיר כץ: אני אגיד רק דבר אחד

אופיר כץ:  אני פתוח מול אתר המילואים ופתחתי גם את הטופס של הבקשה כדי לראות מה יש

אופיר כץ:  מה שיש בידי, שהוא לא הטופס האחרון, זה לא מה שמפורסם באתר

אופיר כץ:  אלה שני דברים שונים

פנינה תמנו: אבישג, תראי

פנינה תמנו:  אנחנו מאוד פדנטים בוועדה שלנו, כפי שאת שמה לב

פנינה תמנו:  אני מבקשת שכל ההערות יתוקנו ויפורסמו

פנינה תמנו:  תגידי לי מתי  וכמה זמן את צריכה? זה חייב להיות הנוסח הסופי שפורסם שיגיע לוועדה

פנינה תמנו:  זה יהיה חלק מהמסקנות ושכל עם ישראל יהיה מסונכרן על הדבר הזה

פנינה תמנו:  בסדר?     

אבישג סבג ראובן: אוקי

פנינה תמנו: שלא יהיו לנו כמה נוסחים

פנינה תמנו:  זה עלה פה כמה וכמה פעמים, גם היועצת המשפטית שלי קיבלה נוסח אחר

אבישג סבג ראובן: ברשותך, אני רוצה להגיד מילה

אבישג סבג ראובן:  בגלל שהתקנון מורחב ויש את הסעיף החדש, יש תיקונים

אבישג סבג ראובן:  אנחנו עושים את זה כמה שיותר לטובת המשרתים כי כולם רוצים את אותה מטרה

אבישג סבג ראובן:  אני שוב אומרת

אבישג סבג ראובן:  התקנון עצמו, 8 עמודים, מדבר על מספר רחב של דברים

אבישג סבג ראובן:  הסעיף של 2

אבישג סבג ראובן: 2, אובדן הכנסה בן או בת זוג, הנוסח שעכשיו הצעת לי ייצא היום ויעלה לאתר ממש כמה שעות אחרי שיסתיים הדיון

פנינה תמנו: מצוין

פנינה תמנו:  אז נשתדל תוך שעות בודדות להעביר לך הערות ותיקונים

פנינה תמנו:  אנחנו לא רוצים להעסיק את צה"ל ביותר מידי פרטים

קריאה: אפשר להעיר עד מחר?     

פנינה תמנו: לא

פנינה תמנו:  אמרתי, אני מאוד ברורה

פנינה תמנו:  היא תעלה היום אז ביקשתי להביא את ההערות היום

פנינה תמנו:  הסעיף לא כל-כך מורכב

פנינה תמנו:  אחרי הוועדה לרשום הערות ולהעביר בכתב לדלית, כדי לאפשר להם לעלות בנוסח אחד מתוקן

פנינה תמנו:  אני לא רוצה שכל פעם נטרטר את הגורמים האמונים, יש להם הרבה מאוד עבודה

מטי צרפתי הרכבי: מה שחשוב זה שאת ביקשת שזה יהיה מאוד ברור

פנינה תמנו: שיהיה נוסח אחד שיוגש אלינו גם

מטי צרפתי הרכבי: שיהיה ברור גם הנשים יכולות למלא את הטופס ולא רק הבעלים

מטי צרפתי הרכבי:  שניים, שלא יהיו שטחים מתים ושהכול יהיה ברור ונהיר

פנינה תמנו: משום מה, אני סומכת על אבישג שעקבה אחרי ההערות שלי, כולל ההערה לגבי מי יכול להגיש את הבקשה

פנינה תמנו:       עידו אבגר, ממרכז המידע והמחקר של הכנסת, בבקשה

עידו אבגר: לגבי גרושות

עידו אבגר:  אני רואה שחשבון הבנק שאליו יועבר הכסף הוא חשבון הבנק של משרת המילואים

עידו אבגר:  איך זה עובד במקרה של בני זוג לשעבר?     

אבישג סבג ראובן: צה"ל יודע לשלם רק למשרתי המילואים עצמם

אבישג סבג ראובן:  אלה היכולות שלנו וגם ההסכמים

אבישג סבג ראובן:  צריך לומר שאלה דברים מאוד רגישים

אבישג סבג ראובן:  זה יועבר אליו והוא יצטרך להעביר אליה

אבישג סבג ראובן:  אני מבינה את המורכבות

מטי צרפתי הרכבי: שיחתום על תצהיר שהוא מתחייב להעביר לה

פנינה תמנו: במקרה של שני משקי בית, אנחנו לא נקבל את הפתרון כרגע, בואו נעשה על זה שיחה

פנינה תמנו:  לטעמי זה יהיה עם תצהיר, אבל אנחנו נמצא את דרך המלך

פנינה תמנו:       יש את המענקים שהחייל עצמו מקבל אבל אם זה שני משקי בית ואנחנו באים לסייע לאותה גברת שנקבעת "מההלאמה" של ההורה המשותף, בשום פנים ואופן

פנינה תמנו:  זאת לא היתה מטרת המחוקקת

פנינה תמנו:  על כן נצטרך למצוא לזה פתרון

פנינה תמנו:  נשב אחר-כך ונחשוב על משהו יצירתי

פנינה תמנו:  נמצאת כאן היועצת המשפטית ענת מימון

פנינה תמנו:  מה לדעתך צריך לעשות בעניין הזה?     

עדה מימון: צריך לחשוב על פתרון

עדה מימון:  צריך לראות גם אם הצבא יכול לפתוח ממשק עם כל אותן נשים

אבישג סבג ראובן: צה"ל לא יודע לפתוח ממשק למישהו שהוא לא בצבא

פנינה תמנו: לא

פנינה תמנו:  היא תדע להגיש את הבקשה

פנינה תמנו:  אם יהיה צורך להגיש תצהיר של בן או בת הזוג הם יעשו את זה

פנינה תמנו:  נמצא לזה פתרון הולם וראוי

אבישג סבג ראובן: בגלל שהיא משתמשת בפרטים של המשרת, אנחנו חייבים לזהות את המשרת ואת הקשר שלו אליה

אבישג סבג ראובן:  אני אומרת שוב

אבישג סבג ראובן:  במקומות שמערכת היחסים בין בני הזוג היא מורכבת, אני מניחה ששם יהיו לנו יותר קשיים

אבישג סבג ראובן:  אנחנו כצה"ל לא יודעים לא לתת אותו אל מול המשרת והחשבון המוזן במערכות הצה"ליות שלנו

פנינה תמנו: זה לא בהכרח

פנינה תמנו:  אם מוגשת בקשה, תמיד הם יכולים למלא מספר חשבון אחר

אבישג סבג ראובן: צה"ל יודע לשלם רק למשרתיו

אבישג סבג ראובן:  הוא לא יודע לשלם לאיזה חשבון בנק

פנינה תמנו: ננהל על זה שיחה אחר-כך ולעשות סיעור מוחות איך פותרים את הסוגיה הזאת

פנינה תמנו:  בסוף גם צה"ל לא רוצה שהכסף לא יעבור למטרה שלמה הועבר

פנינה תמנו:  המטרה היתה לסייע לאותו בן או בת זוג שנמצאים בעורף ובסוף זה מגיע לאותו משרת או משרת שמשתמשים בזה לצרכים אחרים

פנינה תמנו:  צרכים אחרים מכוסים על-ידי סעיפים אחרים

פנינה תמנו:  אנחנו נצטרך למצוא לזה את הפתרון

אבישג סבג ראובן: אנחנו נצטרך להתייעץ עם הממונים עלי, בסדר?     

פנינה תמנו: בסדר

עדה מימון: לפחות לעדכן את אותה פונה כשהכסף מועבר, זה המינימום

עדה מימון:  שהיא עצמה תדע שהכסף הועבר

פנינה תמנו: לדעתי, ננהל את השיחה לא בדיון

פנינה תמנו:  נמצא את הפתרונות, אין דבר שהוא לא פתיר

פנינה תמנו:  אולי צריך תצהיר מהמילואימניק שהוא מעביר לבת הזוג

פנינה תמנו:  אין לו סיבה להתעמר בבת הזוג

אבישג סבג ראובן: האישה מקבלת הודעה

אבישג סבג ראובן:  אם האישה מגישה, או בת זוג לשעבר מגישה את הטופס, יש לה שם מקום למלא את מספר הטלפון שלה, המייל והפרטים האישיים

אבישג סבג ראובן:  אז היא מקבלת את התשובה וגם בן הזוג מקבל את התשובה

פנינה תמנו: אבל את אומרת שבסוף הכסף יועבר לבן הזוג

פנינה תמנו:  אולי אנחנו צריכים תצהיר שאומר שהכסף יועבר אליה

פנינה תמנו:  לא נצליח לפתור פה סכסוכים, אם הם בסכסוכים, גם לא בטוח שהוא במילואים

מטי צרפתי הרכבי: לפחות תצהיר, לפחות שמשרת המילואים יידע שזה לא מיועד לו

מטי צרפתי הרכבי:  בתצהיר יהיה לו ברור שזה לא כסף שלו

פנינה תמנו: אני לא רואה סיבה שמי מבני הזוג יתנגדו שכסף יעבור כשהילדים נמצאים באותם ימים תחת הטיפול של ההורה בעורף

אופיר כץ: העברנו מסמך הערות לפני שראינו את המסמך המפורט והוא היה על סמך מה שהיה באתר

אופיר כץ:  שתי הערות לגבי הרכב ועדת חריגים וועדת הערר התייתרו

אופיר כץ:       ההערה העיקרית שלנו נוגעת לתקופה שהקרן תפעל

אופיר כץ:  חצי שנה זה לא מספיק, במיוחד אם אני נדרש למצות זכויות אחרות

פנינה תמנו: חצי שנה מעכשיו?     

אופיר כץ: כן

פנינה תמנו: בוא נדבר חודשיים לפני הסיום

פנינה תמנו:  הלוואי וזה יהיה רק חצי שנה

פנינה תמנו:  אני מתפללת לבורא עולם יחד איתך, נכון?     

אופיר כץ: אני אסביר למה אני אומר חצי שנה

אופיר כץ:  בחצי השנה הזאת נדרשים למצות זכויות באפיקים אחרים, כולל פנייה למס רכוש

אופיר כץ:  פניה למס רכוש לא מסתיימת תוך חצי שנה

אופיר כץ:  לכן אם אני צריך להראות שמיציתי את זכותי ואת ההליכים מול מס  רכוש, זה לא יספיק

אבישג סבג ראובן: כרגע פתחנו את הקרן לחצי שנה וככל שנידרש אפשר להאריך אותה גם עד שנה ואם צריך יותר אז גם יהיה אפשרי

פנינה תמנו: בעזרת השם המלחמה מסתיימת עוד חודש חודשיים והם נזכרים להגיש רק עוד חצי שנה

פנינה תמנו:  מה את עושה עם הבקשה הזאת?     

אבישג סבג ראובן: מטפלת בו

אבישג סבג ראובן:  בוחנת אותה ומטפלת בה

פנינה תמנו: אבל אם אתם סוגרים, מה זה אומר?     

אבישג סבג ראובן: את הקרן של שומר החומות סגרנו רק השנה

אבישג סבג ראובן:  צה"ל ומשרד הביטחון יודעים לתת את המענה ככל שיידרש

אבישג סבג ראובן:  הקרן לא תיסגר אם יש מישהו שצריך לקבל מענה

פנינה תמנו: בסדר גמור

פנינה תמנו:  אני חושבת שכדאי שתרשום את זה וחודש לפני סגירה נבוא לפה ונפתור את זה

אופיר כץ: צריך לכתוב בתקופת פעילות הקרן איזו הערה

פנינה תמנו: זאת החלטת ממשלה

פנינה תמנו:  חודש לפני תבוא

פנינה תמנו:  אם צריך אנחנו יודעים לפעול מול ממשלה ולהביא החלטות ממשלה

אופיר כץ: מסמך ההערות שלנו נמצא אצלכם

אופיר כץ:  אני אגיש מסמך הערות נוסף על בסיס המסמך המפורט שנקבל

פנינה תמנו: יעל יחיאלי, מייסדת מיזם 50/50

יעל יחיאלי: תודה

יעל יחיאלי:  גם היום נזכור את החטופים והחטופות ואת המשפחות, ליבנו איתם

יעל יחיאלי:       אני חושבת שהדיון הזה מאוד חשוב

יעל יחיאלי:  זה לא מפתיע שאין פה הרבה חברי וחברות כנסת וגם לא נציגים ונציגות של הקואליציה

יעל יחיאלי:  זה משהו שנצטרך לעשות

יעל יחיאלי:       בזכות העשייה שלך, חברת הכנסת פנינה תמנו שאטה וחברות כנסת נוספות, הצלחתן להכניס את השינויים בקרן וזה שינוי שיהיה לדורות

יעל יחיאלי:  תודה על זה

יעל יחיאלי:       אני רוצה גם להגיד תודה בשם המשפחות שאנחנו בקשר איתן על זה שאתן דואגות להן

יעל יחיאלי:  זה לא מפתיע שרק 750 מילאו

יעל יחיאלי:  זה לא מפתיע שנשים שכבר נמצאות 6 שבועות בבית לא מילאו

יעל יחיאלי:  אין להן תודעה שמגיע להן משהו

יעל יחיאלי:  אני חושבת שחייבת לצאת הודעה של דובר צה"ל שמעריך את העשייה של מי שנמצאות בבית

יעל יחיאלי:  אנחנו קוראות לזה צו 8 השקוף

יעל יחיאלי:  כשהוא קיבל צו 8, היא קיבלה צו 8 שקוף

יעל יחיאלי:  זה משהו שצריך להדהד גם למשרדי ממשלה אחרים

יעל יחיאלי:       יש דברים שהמדינה יכולה לפתור ויש דברים שהמדינה לא יכולה לפתור

יעל יחיאלי:  אנחנו הקמנו את העוגן משפחות המילואים, שזה המתנדבים והמתנדבות שמביאים מרק

יעל יחיאלי:  המדינה לא אמורה להביא מרק

יעל יחיאלי:  כאן אני קוראת לציבור להצטרף אלינו, לעוגן המשפחות במילואים

יעל יחיאלי:       יש דברים שרק החוק יכול לשנות וזה הנושא של שוק העבודה

יעל יחיאלי:  אני רוצה להביא כאן שלושה מקרים

יעל יחיאלי:  מישהי שעובדת בבית חולים יצאה לחל"ת

יעל יחיאלי:  למה? היא אחות בבית חולים והיא לא יכולה לעשות משמרות

יעל יחיאלי:  היא אומרת לי שהיא לא רוצה לצאת לחל"ת אבל היא לא יכולה לעשות משמרות

יעל יחיאלי:  האם יש דרך לחייב את בתי החולים להפסיק לדרוש מהן משמרות לילה? מי שעובדת במשמרות ובן הזוג שלה במילואים צריכות להמשיך לעבוד

יעל יחיאלי:  אנחנו לא רוצות אותן בחל"ת, אנחנו רוצות שימשיכו בשוק העבודה

יעל יחיאלי:  צריך שלבית החולים יהיה ברור שהיא לא יכולה יותר לעשות משמרות לילה

פנינה תמנו: סוגיה מעניינת שאולי אפילו דורשת דיון שלם מול מערכות הבריאות

יעל יחיאלי: אנחנו לא רוצות אותן בחל"ת, אנחנו רוצות לתת להן להמשיך לעבוד אבל היא לא יכולה לעבוד במשמרות לילה

פנינה תמנו: אלא אם כן הם רוצים לשלוח את גורמי הרווחה

יעל יחיאלי: אני אומרת שזה נושא שצריך להיות בשיתוף עם הוועדה הזאת וגם עם ועדת העבודה וועדת הבריאות

פנינה תמנו: נדבר גם עם שר הבריאות בעניין

יעל יחיאלי: כל מי שעושה משמרות

יעל יחיאלי:  המטרה שלנו היא שהן לא יצאו לחל"ת

יעל יחיאלי:  אני חושבת שזה צריך להיות המסר של המדינה

פנינה תמנו: זה מסר שנועה תאהב

פנינה תמנו:  היא אומרת לא לצאת לחל"ת והיא צודקת

יעל יחיאלי: איך אנחנו מעבירות את המסר לכל המקומות שבהם עובדים במשמרות?     

נועה שוקרון: אני מבינה את הקושי

נועה שוקרון:  גם ברמה האישית, מי שיודע, אני חווה אותו בעצמי

נועה שוקרון:  הפתרון של לאפשר להן לצאת משוק העבודה באופן זמני הוא פתרון שהוא לא אידיאלי בעיניי, לא ברמה האישית שלהן וגם לא ברמת המיקרו של המשק

פנינה תמנו: זה מה שהיא אומרת

פנינה תמנו:  צריכה להיות הסכמה, בטח עם הגופים הגדולים כמו בתי החולים

פנינה תמנו:  מי שהיא אחות ובן הזוג שלה נמצא בצו 8 - - -      

יעל יחיאלי: כל עבודה במשמרות

יעל יחיאלי:       יש היום בחוק שעה אחת פחות, אבל שעה אחת פחות לא עוזרת

יעל יחיאלי:  המסר שלנו צריך להיות שאנחנו רוצים לשמור אותן בשוק העבודה

פנינה תמנו: תודה, הנקודה הובהרה

יעל יחיאלי: רגע, יש לי עוד נקודה אחת

יעל יחיאלי:  מה קורה כשמערכת החינוך מופסקת? הם קיבלו משכורת של אוקטובר וחברה כותבת לי שירדו לה 11 ימים

יעל יחיאלי:  היא לא יכלה ללכת לעבודה כי לא היה לה עם מי להשאיר את הילדים

יעל יחיאלי:  היא אומרת שבקורונה היא עשתה חצי חצי עם בעלה

יעל יחיאלי:  זאת גם סוגיה, מה קורה שמערכת החינוך לא עובדת ואז כל העול נופל על מי שנשארה בבית

יעל יחיאלי:  זאת סוגיה שצריכה לעלות גם בוועדת החינוך של הכנסת וגם בוועדת הכספים

פנינה תמנו: נועה, מה קורה לגבי אוקטובר?     

נועה שוקרון: עובדות שנעדרו מהעבודה בשל סגירת מסגרות?     

פנינה תמנו: לא הגיעו לעבודה

נועה שוקרון: כמו שאמרתי, המענה הרוחבי הוא מענה של חל"ת במידת הצורך

עדה מימון: אני מכירה גם עובדות שלא נותנים להן לצאת לחל"ת

עדה מימון:  אפרופו השיחה שהיתה לנו, היתה לנו פניה של עובדות שלא נתנו להן חל"ת

פנינה תמנו: לא נתנו להן חל"ת והן ישבו באוקטובר בבית

עדה מימון: הורידו להן את היקף המשרה וגם לא משלמים להן על הפער הזה שנוצר

נועה שוקרון: מערכת התמריצים למעסיק בעקבות מענק ההמשכיות העסקית היא כזאת שבעצם הוא משופה על המשך ההעסקה של העובד ב-0

נועה שוקרון: 75 מעלות השכר

נועה שוקרון:  כלומר, בסופו של דבר, ככל שהעובד הזה, גם אם הוא מחסיר ימים בודדים בשל מערכת החינוך, עדיין משתלם לו לשמר אותו ולהשאיר אותו גם אם בתפוקה של 0

נועה שוקרון: 25

עדה מימון: העובד מקבל שכר חלקי

פנינה תמנו: אם הוא שעתי, הוא לא יקבל מלא

עדה מימון: אף אחד לא בודק שזה מתגלגל למשכורת מלאה של העובד

נועה שוקרון: כמו שאמרנו, גם כאן הסוגיה של האם המעסיק מגלגל את זה לעובד, זאת סוגיה של הסכם קיבוצי

נועה שוקרון:  כך זה נפתר בלבנון השנייה וכך אנחנו חושבים שזה נכון שייפתר כעת

נועה שוקרון:       אתם מעלים סוגיה שכבר דנו בה בוועדת הכספים

פנינה תמנו: הם לא פתרו אותה בוועדת הכספים?     

נועה שוקרון: זה לא עניין של פתרון

נועה שוקרון:  אנחנו חושבים שכרגע המצב ברמת החקיקה, או הבסיס הנורמטיבי, הוא כזה שבעצם מכשיר את הקרקע להסכם קיבוצי כזה או אחר

פנינה תמנו: אז אין פתרון

פנינה תמנו:  צריך להתקדם לפתרון

פנינה תמנו:  זאת אומרת, שוועדת הכספים לא מצאה פתרון לדבר הזה

עדה מימון: אגב, היו מערכות בעבר שהעובד עצמו כן היה מקבל מקרן מס רכוש

נועה שוקרון: במסגרת מס רכוש, בכל מה שקורה בתוך הקילומטרים שהוגדרו כאזורים בסיכון, קרן מס רכוש בתוקף ושם באמת הדין הוא אחר

נועה שוקרון:  חלק מהאנשים שם גם מפונים והוא בוודאי דין אחר

נועה שוקרון:       אני מדברת על מענק ההמשכיות העסקית לכלל הארץ

פנינה תמנו: סליחה שאני קוטעת אותך

פנינה תמנו:  אני לא רוצה לעכב את ד"ר ניצן עטיה, יו"ר פורום מתמחים, ההסתדרות הרפואית בישראל

פנינה תמנו:  היא נמצאת במילואים ואני יודעת שאת צריכה ללכת

פנינה תמנו:       נועה, סליחה שאני קוטעת אותך

ניצן עטיה: (בזום)     אני פשוט בנהיגה, עצרתי בשביל להתייחס

ניצן עטיה:  אני יו"ר ארגון המתמחים בהסתדרות הרפואית ואני גם רופאה מתמחה

ניצן עטיה:  אני גם בצו 8 מה-7 לאוקטובר

ניצן עטיה:  אני רוצה להגיד תודה על הדיון ותודה על הקרן

ניצן עטיה:       חשוב לי להגיד שכמשרתת מילואים אני רוב הזמן בלי טלפון וראיתי את ההודעה על הקרן כרגע

ניצן עטיה:  לכן אולי נכון, אבישג, לשקול להפיץ את זה גם לאנשי קשר של משרתי מילואים

ניצן עטיה:  אני עוד מתחברת לטלפון פעם ביום ויש כאלה שנראו לאחרונה בווטסאפ לפני שבועיים ואולי המסרון לא הגיע אליהם

ניצן עטיה:  אני מודה שגם אני פספסתי אותו בבליל ההודעות

פנינה תמנו: אבישג, את שומעת אותה?     

אבישג סבג ראובן: כן

אבישג סבג ראובן:  להפיץ לאנשי קשר זה קצת מורכב בהיבט האישי

אבישג סבג ראובן:  אנחנו לא רוצים לייצר איזו טעות

פנינה תמנו: אז לשלוח להם עוד פעם

אבישג סבג ראובן: אנחנו נשלח שוב למשרתים

אבישג סבג ראובן:  אני שוב אומרת, בסופו של דבר שמנו את זה באתר פתוח, באתר צה"ל

פנינה תמנו: לא, הם לא עסוקים בזה

פנינה תמנו:  בקושי יש להם קליטה

פנינה תמנו:  זה מאוד פשוט, פעם בחודש לשלוח להם

פנינה תמנו:  זה לא בשמים לשלוח מסרון

פנינה תמנו:  תשאלו אותנו הפוליטיקאים כמה מסרונים אנחנו שולחים בתפוצות

ניצן עטיה: לגבי אוכלוסייה של רופאות ורופאים מתמחים ואיך הלחימה משפיעה עליהם

ניצן עטיה:  קודם כל, צריך להבין שבבתי החולים יש הרבה פחות מתמחים

ניצן עטיה:  זה אומר שהנטל של התורניות, שזה עד 26 שעות, נופל בעיקר על מי שנמצא במחלקות

ניצן עטיה:  באופן טבעי, נשארו יותר בנות במחלקות מאשר בנים

ניצן עטיה:       אצלנו, לצורך העניין, גם אם תבטלו את משמרות הלילה, לא מצאנו פתרון כי אי-אפשר שבלילה לא יהיו רופאים בבית החולים

ניצן עטיה:  מערכת החינוך לא עוזרת לנו כי כשאני הולכת לתורנות של 26 שעות, אם יש מערכת חינוך או אין, זה לא עוזר לי אם אין מי שיהיה עם הילדים בלילה

פנינה תמנו: לבייביסיטר הם נתנו רק 3,000 שקלים

פנינה תמנו:  אבישג, איזה 3,000 שקלים אפשר בשעות האלה?     

ניצן עטיה: בעצם צריך מישהו שיהיה במשרה מלאה כי עבודה בבית חולים זה 26 שעות

ניצן עטיה:  מה שאנחנו מקבלים מהקרן מבחינת רופאים, לא פותר את הבעיה

ניצן עטיה:  אם עכשיו רופאה רוצה לחזור לעבוד ובן זוגה במילואים, היא צריכה מטפלת במשרה מלאה

ניצן עטיה:  זאת לא מישהי שתהיה עם הילדים שעתיים ביום

ניצן עטיה:  זה להוציא בבוקר לגנים, להחזיר מהגנים

פנינה תמנו: על כמה רופאות ומתמחות אנחנו מדברות?     

ניצן עטיה: יש בארץ כ-8,000 מתמחים

ניצן עטיה:  אנחנו בערך חצי חצי בימים אלו

ניצן עטיה:  חלקנו במילואים וזה לא שכולנו נמצאות בבתי החולים

פנינה תמנו: כן

פנינה תמנו:  אבישג, זה לא מספרים גדולים

פנינה תמנו:  זאת סוגיה סופר חשובה ומעניינת

ניצן עטיה: חשוב להגיד גם שחל"ת, לצורך העניין, לא פותר לנו את הבעיה כי אתם לא רוצים שהרופאות יצאו לחל"ת ויעדרו מבית החולים

ניצן עטיה:  מה שקרה עד עכשיו זה שרופאות לקחו ימי חופשה

ניצן עטיה:  קיבלנו מהמדינה פיצוי של יום חופש אחד

ניצן עטיה:  מה זה יום חופש אחד? זה כלום

ניצן עטיה:  אולי עדיף לרופאה כבר לצאת לחל"ת ולא יהיה מי שיעבוד בבתי החולים

ניצן עטיה:  מבחינת האוכלוסייה שלנו, לקבל מהמדינה פיצוי של יום חופש אחד למי שבן זוגה במילואים - יש דברים שעדיף כבר שלא לתת מאשר לתת יום חופש אחד

יסמין פרידמן: מתמחות ורופאות צריכות לקבל מתווה אחר

יסמין פרידמן:  זה אינטרס מובהק של המדינה לדאוג להן שיוכלו לעבוד בראש שקט

פנינה תמנו: אבישג, אני ממליצה לקחת את הסוגיה הזאת, שהיא סופר משמעותית, אולי אחת המשמעותיות ביותר שעולות בדיון הזה

פנינה תמנו:  זה גם לא כל ה-4,000

פנינה תמנו:  אני מאוד מודה לך ניצן שאת מביאה את הסוגיה הזאת

פנינה תמנו:  צריך לראות איך מסייעים יותר

פנינה תמנו:  יכול להיות שלא יהיה פה אובדן הכנסה, אז במקום לפצות 10,000 על אובדן הכנסה, אז 10,000 שקלים יכולים ללכת ספציפית לנשים שהן רופאות, כוחות ביטחון

אבישג סבג ראובן: אני רוצה להפנות אותך לסעיף שהכנסנו בנושא

אבישג סבג ראובן:  יש סעיף שקראנו לו "בני זוג במאמץ המלחמתי"

אבישג סבג ראובן:  זה או ששני בני הזוג במילואים או בן זוג נמצא במילואים ומישהו שהוא חיוני מאוד, שנמצא בריתוק משקי, כמו הרופאים או אנשים שהם באמת נחוצים למשק

אבישג סבג ראובן:  יש לנו הרבה כאלה אבל בעיקר התמקדנו באוכלוסיות סופר ייחודיות

אבישג סבג ראובן:  פה ניתן להגיש גם על אובדן הכנסה

אבישג סבג ראובן:  כשאני אומרת אובדן הכנסה, זה אומר שאם מישהו היה צריך לקחת יותר חופשה בשביל להיות עם הילדים בבית, הוא יוכל להגיש פה

פנינה תמנו: אבל פה היא מעלה סוגיה אחרת

פנינה תמנו:  תראי, אין לנו רופאים ורופאות ויש מחסור במדינת ישראל ובטח עכשיו כשצריך את הרופאים והרופאות בצה"ל

פנינה תמנו:  רוב הנטל נופל על נשים רופאות שאנחנו גאות בהן כאלו

פנינה תמנו:  מצד שני, אנחנו לא מצפים להשאיר ילדים בלילה לבד

פנינה תמנו:  צריך פה מטפלת ולפעמים במשרה מלאה

פנינה תמנו:       מה אני אומרת? במקום שרופאה תשב בבית ותגיד שיש לה מחויבות הורית לפני הכול ואז היא תביא לכם אובדן הכנסה, שזה עד 10,000 שקלים פיצוי

פנינה תמנו:  אני אומרת לחשוב על שכר מסוים

פנינה תמנו:  כמו שחשבתם ביצירתיות על ה-3,000 שקלים לבייבי סיטר או הוצאות נלוות - - -      

אבישג סבג ראובן: צריך להסתכל עליהם כתא משפחתי כי בסוף יש עוד בן או בת זוג שתומך רגע במאמץ

אבישג סבג ראובן:  אני מניחה שרופאים עושים משמרות לילה ולרגע אני לא ממעיטה בעומס שמוטל עליהן עכשיו

אבישג סבג ראובן:  גם אני אשת קבע ואני נדרשת ללילות רצופים שבשגרה אני לא עושה אותם

פנינה תמנו: בן הזוג במילואים?     

אבישג סבג ראובן: בן הזוג שלי לא יכול לשמור עליהם בלילות

פנינה תמנו: הוא במילואים?     

אבישג סבג ראובן: לא

פנינה תמנו: אז לא רלוונטי

פנינה תמנו:  אני מדברת על בני ובנות זוג במילואים

פנינה תמנו:  אני מדברת על מצב שבן או בת הזוג במילואים והיא רופאה ועובדת 26 שעות

פנינה תמנו:      אנחנו גם בעבודה חיונית

פנינה תמנו:  הוא אמר לאבא שלו שהוא מרגיש ילד בלי הורים

מטי צרפתי הרכבי: את חוזרת כל יום הביתה

פנינה תמנו: כן, בשעות נורמליות בחמש או שש

מטי צרפתי הרכבי: את מציעה שאם יש משרת מילואים פעיל ובן הזוג שלו לא נפגע בשכר אבל הוא עובד חיוני שעובד במשמרות הוא יקבל פיצוי מובנה

מטי צרפתי הרכבי:  הוא יקבל תוספת מובנית בגין העלויות הנלוות בכדי שלא תיפגע הכנסתו

פנינה תמנו: בדיוק

מטי צרפתי הרכבי: לא על דרך השלילה שנפגעתי ואז אני אקבל פיצוי

פנינה תמנו: אבישג, זה במקום פיצוי של ה-10,000

מטי צרפתי הרכבי: זה בעצם תמריץ להישאר בעבודה

אבישג סבג ראובן: הבנתי למה את מתכוונת

אבישג סבג ראובן:  חשבתי שבגלל שהם רופאים

אבישג סבג ראובן:  לא הבנתי  - - -      אנחנו לא יכולים להסתכל בקרן ולפרוט את כל המקרים

אבישג סבג ראובן:  כנראה שיהיו עוד המון המון סוגי מקרים ותתי מקרים שנצטרך לתת להם מענה

אבישג סבג ראובן:  לכן עשינו ועדת חריגים שמתקיימת כל שבוע

פנינה תמנו: לא, לא

פנינה תמנו:  לזה לא צריך ועדת חריגים

פנינה תמנו:  אמרת קודם שאת צריכה ללכת לממונים עליך אבל את נראית לי סופר מפקדת

פנינה תמנו:  בואי ננסה לנסח את זה

פנינה תמנו:  בן זוג או בת זוג למי שנקרא לצו מילואים נמצא בחזית שאינו חוזר הביתה

פנינה תמנו:  הוא בצו מילואים פעיל רחוק מהבית

פנינה תמנו:  בן או בת הזוג נמצאים בעבודה חיונית שדורשת שעות ארוכות או משמרות

פנינה תמנו:  אפשר להגיד שיינתן סיוע עד איקס שקלים עבור הוצאות טיפול

פנינה תמנו:       ניצן, את רוצה לעזור לי? זה בדרך-כלל מטפלת?     

אבישג סבג ראובן: רגע, אנחנו גולשים לעוד דברים בתקנון שאנחנו צריכים לדבר עליהם גם בהיבט התקציבי

אבישג סבג ראובן:  בסופו של דבר, ככל שאת מוסיפה עוד סעיפים כאלה, אנחנו נצטרך לבחון איך מוכיחים את זה?     

פנינה תמנו: רופא, עובדת בכור

מטי צרפתי הרכבי: בהצגה של תלושי שכר ושעות העבודה

פנינה תמנו: מה זאת אומרת? המעסיק חותם

פנינה תמנו:  אין דבר כזה לבוא ולהגיד תביא לי כסף

אבישג סבג ראובן: רגע

אבישג סבג ראובן:  יושבת-הראש, אני שואלת שאלה כי אני רוצה לעזור ולהתקדם עם זה

אבישג סבג ראובן:  אני באמת רוצה לטפל בבעיה

אבישג סבג ראובן:  אני שוב מדייקת את זה ואיך מוכיחים את הבעיה? זה שהיא עובדת אפשר להוכיח

אבישג סבג ראובן:  את ההוצאה על זה שהיא עובדת אנחנו רוצים להבין

אבישג סבג ראובן:  זאת אומרת, לצורך העניין, אם היא שילמה לבייבי סיטר – אנחנו צריכים להבין שהכסף הזה יצא

פנינה תמנו: את צודקת, אבישג

פנינה תמנו:  אולי צריך תצהיר

פנינה תמנו:  קבלות לבייבי סיטר אין אבל למטפלות יש כי זה מצריך ביטוח לאומי

פנינה תמנו:  אז או שזה בתצהיר

אבישג סבג ראובן: מדובר פה כבר בסכומי כסף - - -      

פנינה תמנו: זאת סוגיה מעניינת שאת מעלה וצריך למצוא לה פתרון

מטי צרפתי הרכבי: אפשר לעשות איזה מפתח

מטי צרפתי הרכבי:  אם בתלוש השכר כתוב כמה משמרות לילה נעשו או כמה משמרות צהריים, אז אפשר להציג תלושי שכר וכמות הלילות ולעשות איזה מפתח

מטי צרפתי הרכבי:  אולי 30 שקלים לשעה וזה יהיה המפתח לפיצוי

פנינה תמנו: אבישג, אני חייבת להגיד לך

פנינה תמנו:  זה לא שעכשיו אתם יוצאים מנקודת הנחה שהאנשים האלה שקרנים

אבישג סבג ראובן: חס וחלילה

פנינה תמנו: רגע, אני יודעת

פנינה תמנו:  גם על ה-3,000 את לא מבקשת לראות

פנינה תמנו:  לכן צריך לעשות טיפה מאמץ

פנינה תמנו:  יש אמון וחוזה לא כתוב בין צה"ל - - -      

אבישג סבג ראובן: צריך להגיד כאן שהשכר למשרתים ניתן כמו שהם מרוויחים, פלוס הפיצויים, פלוס הקרן, פלוס 3,100 למשפחה

אבישג סבג ראובן:  זה ניתן על חודש אוקטובר כשהמטרה זה 2,000 שקלים לבייביסיטר והוצאות משפחתיות

אבישג סבג ראובן:  יכול להיות שבמקרה הזה 2,000 זה לא מספיק

פנינה תמנו: יפה, קידמת אותנו עוד צעד

פנינה תמנו:  ספציפית לאוכלוסייה הזאת צריך יותר

מטי צרפתי הרכבי: זה לא יהיה 3,100 אלא 6,200

פנינה תמנו: בדיוק, כפול, למרות שזה עולה יותר

פנינה תמנו:  בייביסיטר בלילה זה סכומים אדירים

פנינה תמנו:  כמה עולה אופר? 10,000 או 12,000?     

ניצן עטיה: סביב 10,000

פנינה תמנו: אז גם אם נתנו 6,000 לאותם עובדים – אני אומרת לך גם שהאוכלוסייה הזאת תלך ותצטמצם

פנינה תמנו:  מדובר באלפים בודדים אם לא מאות

פנינה תמנו:  בחישוב גס, הם עדיין ישלמו 4,000 שקלים מהכיס שלהם

אבישג סבג ראובן: אני שוב אומרת

אבישג סבג ראובן:  נושא התקציב בקרן צריך שיבוא עוד פעם על השולחן במידה ומרחיבים עוד דברים

פנינה תמנו: על השולחן של מי? אתם קובעים את הקריטריונים

אבישג סבג ראובן: ככל שאת מרחיבה עוד סעיפים בקרן צריך לראות שהיא יכולה להכיל את כל הדברים

פנינה תמנו: רגע, תגיעי ל-80, 90 מיליון

פנינה תמנו:  תבואי אז ותדברי איתנו

פנינה תמנו:  אנחנו לא בורחים לשום מקום

פנינה תמנו:  זה האינטרס שלך ושלכם

פנינה תמנו:  זה לא רק 70, גם יש לכם התחייבות לגבי הסעיף שלנו ממשרד האוצר

פנינה תמנו:  את יודעת איזה קשה היה להשיג את הדבר הזה? אל תהיי פה סנגורית של האוצר

אבישג סבג ראובן: אני אומרת שוב

אבישג סבג ראובן:  נסתכל רגע על הסיפור של הרופאים

אבישג סבג ראובן:  אני שוב אומרת, יש סעיף מוגדר לזה

אבישג סבג ראובן:  יכול להיות שצריך לעשות תיקון

פנינה תמנו: בדיוק, התאמה

אבישג סבג ראובן: בסעיף 2

אבישג סבג ראובן: 2 (ד) על בני זוג במאמץ המלחמתי, לעשות שם הרחבה לעולמות הבייביסיטר

פנינה תמנו: מדויק

פנינה תמנו:       אבישג, את מוזמנת לבוא ולבקר אותנו בוועדה

ניצן עטיה: כתוב שם גם ריתוק משקי לבן או בת הזוג שמשרת במילואים ולא כולנו בריתוק משקי

ניצן עטיה:  כלומר, מתמחה בבית חולים, לרוב זה לא ריתוק משקי, הם פשוט עובדים

פנינה תמנו: זה עובדים חיוניים

אבישג סבג ראובן: רשמנו את זה כך: או כוחות ביטחון או ריתוק משקי

פנינה תמנו: לא, או חיוני

פנינה תמנו:  זה לא ריתוק משקי

אבישג סבג ראובן: חיוני זה רחב

אבישג סבג ראובן:  במצב של המדינה היום - - -      

פנינה תמנו: אז תכניסי או ריתוק משקי או חלק ממערך המשטרה והרפואה

אבישג סבג ראובן: כוחות ביטחון נמצאים בתוך זה

פנינה תמנו: אז הרפואה

אבישג סבג ראובן: בריתוק משקי באנו להגיד שזה בדרך-כלל רפואה, מפעלים חיוניים

פנינה תמנו: אבל משפטית

פנינה תמנו:  ברגע שאת כותבת ריתוק משקי, משפטית ההגדרה היא אחרת

פנינה תמנו:  זה סוג של צו

פנינה תמנו:  בסדר, נעשה את ההתאמה

פנינה תמנו:  נעשה אחר-כך שיחה עם אבישג

ניצן עטיה: תודה רבה

ניצן עטיה:  אני גם אשמח להגיע כשיסתייע

פנינה תמנו: תודה ניצן, בהצלחה, תשמרי על עצמך

פנינה תמנו:  תודה על השירות שלך לעם ישראל

פנינה תמנו:       צוות פורום העצמאים מבית ההסתדרות, בבקשה

ליאור גור: תודה רבה על הדיון ועל ההישג שהבאת, יושבת-ראש הוועדה

ליאור גור:  יש לנו כמה שאלות

ליאור גור:  אנחנו רוצים להתמקד בעצמאיות שהן פרילנסריות ואין להן עובדים בעסק ולשאול כמה שאלות את אבישג

פנינה תמנו: זה עצמאיות בעוסק פטור? עוסק זעיר?     

ליאור גור: האמת שאופן הדיווח כרגע פחות רלוונטי

ליאור גור:  אבישג, אמרת שאתם הולכים לבחון את הירידה בהכנסות דרך תלושי השכר ואם זה לעוסקים זה לפי הירידה במחזור של העסק

ליאור גור:  השאלה היא לגבי תקופת הדיווח

ליאור גור:  כלומר, לאיזה תקופות משווים? אנחנו יודעים שבדיונים בוועדת כספים על תכנית הסיוע הכלכלית עלו כמה נושאים - - -      

פנינה תמנו: תקופת הדיווח אמרנו בטרם שלושה חודשים לפני שהוא גוייס

ליאור גור: בדרך-כלל נהוג להשוות לשנה לאחור

ליאור גור:  אנחנו מסתכלים על 3 חודשים של 2023 ומשווים אותם לשלושה חודשים של 2022

ליאור גור:  האם אתם הולכים לדרוש חודשים מסוימים שבהם בעלי העסק צריכים להראות את הירידה בהכנסות?     אני אגיד למה אני שואלת

ליאור גור:  אנחנו יודעים שיש עסקים קטנים שהרבה פעמים חיים באשראי אין סופי

ליאור גור:  יש להם לפעמים שוטף פלוס 30, שוטף פלוס 45, שוטף פלוס 90, כך שהירידה בהכנסות הרבה פעמים רואים אותה רק חודשיים אחר-כך

ליאור גור:  זאת בעיה שיש להרבה עסקים ועלתה גם בוועדת הכספים

ליאור גור:  האם עצמאיות יכולות להראות את הירידה בהכנסות רק בחודש נובמבר או דצמבר? זה משהו שכן הכניסו בחקיקה ראשית בדיונים בוועדת כספים ולדעתי זה חשוב שיהיה גם אצלכם, את האפשרות להראות את הירידה בהמשך ולא על חודש אוקטובר

ליאור גור:       גם היום חגים, אבל בלי קשר אנחנו מדברים גם על שוטף

פנינה תמנו: תוכלו להכין לנו מסמך שנעביר לאבישג?     

ליאור גור: כן

פנינה תמנו: אבישג, אנחנו נעביר לך מסמך מסודר

אבישג סבג ראובן: אני לא רואה בעיה עם מה שאמרת

אבישג סבג ראובן:  קודם כל, יש את קרן הפיצוי של המדינה ששם מפורט מה בוחנים

אבישג סבג ראובן:  אנחנו באנו להקל ואמרנו שאחרי שממצים את מה שיש בתוך המדינה, מתוך הבנה שמיציתם ועדיין יש פער שהוא בקשר ישיר עם שירות המילואים, אז מעבירים לנו רגע את מה שמעיד על הירידה בהכנסה

אבישג סבג ראובן:  בדרך-כלל אנחנו לוקחים שלושה חודשים לפני המילואים ואת החודש של המילואים, לראות אם יש ירידה

אבישג סבג ראובן:  ככל שהירידה מושפעת והיא קדימה, אין בעיה להגיש את זה

אבישג סבג ראובן:  גם רשמנו בסעיף שהפרטים והטפסים ייבחנו באופן פרטני אל מול הירידה שתוצג

אבישג סבג ראובן:       זאת אומרת, שאם הירידה היא עתידית, אנחנו נראה איך זה משפיע

אבישג סבג ראובן:  יושב שם יועץ מס וגם רואה חשבון

אבישג סבג ראובן:  יש חוליה ממש רצינית שמתעסקת בסיפור של העצמאים

אבישג סבג ראובן:  אני בטוחה שמי שיסביר את זה, יקבלו את ההסבר שלו גם אם זה משהו קדימה, כי אנחנו מבינים שעצמאים זה לא תמיד 1 חלקי 12 ורואים את זה באותו חודש אלא לפעמים זה גם לפני וגם הרבה אחרי

ליאור גור: נכון

ליאור גור:       עוד שאלה אחת

ליאור גור:  דיווחנו על ירידה במחזורים

ליאור גור:  איך מחשבים את המענק שאתם נותנים? יש איזו נוסחה?     

פנינה תמנו: מה היתה השאלה?     

ליאור גור: איך מחשבים את המענק של הפיצוי? האם זה פיצוי מלא על כל הירידה?     

פנינה תמנו: פיצוי מלא עד 10,000 שקלים

אבישג סבג ראובן: זה אם את בת או בן זוג

אבישג סבג ראובן:  אם אתה עצמאי ואתה משרת - - -      

פנינה תמנו: זה בת זוג עצמאית שבן זוגה משרת

אבישג סבג ראובן: זה עד 10,000 שקלים

אבישג סבג ראובן:  מעליו אפשר לבחון אבל זה יהיה בוועדת חריגים

מטי צרפתי הרכבי: מה ההגדרה של כוחות הביטחון, גברתי? זה כולל גם מפעלים ביטחוניים?     

אבישג סבג ראובן: מפעלים ביטחוניים נכנסים תחת ריתוק משקי למי שרותק

אבישג סבג ראובן:  יש לנו הרבה מפעלים ביטחוניים שהם לא בכוחות הביטחון

מטי צרפתי הרכבי: מה אם בפועל לא היה ריתוק טכני? את זה תדייקי בנוסח?     

אבישג סבג ראובן: מאחר וזה קורה גם אצלנו, אנחנו יודעים להגיד איזה מפעלים רותקו אל מול משרד הביטחון

מטי צרפתי הרכבי: אז אולי יש רשימה

אבישג סבג ראובן: הם אומרים איפה הם עובדים

מטי צרפתי הרכבי: זאת אומרת, זה יכול להיות בסעיף 2

מטי צרפתי הרכבי: 2 (ד) ואז זה ייבחן אם הוא עובד במפעל ביטחוני

ליאור גור: חפרנו בממשק שפרסמתם באתר ואנחנו רואים גם אפשרות של משרתי מילואים עצמם שהם עצמאיים לקבל עוד מענק

ליאור גור:  השאלה האם גם הדברים האלה מפורסמים? לנו לקח זמן למצוא את זה

אבישג סבג ראובן: כן

אבישג סבג ראובן:  זה מפורסם גם באיגרת

אבישג סבג ראובן:  משרת מילואים עצמו עד 40,000 שקלים פיצוי

אבישג סבג ראובן:  כמובן אחרי שהוא ממצה את הקרן בתוך המדינה

פנינה תמנו: טל הוכמן, שדולת הנשים

פנינה תמנו:  ציפור לחשה לי שהיתה לך יום הולדת, אז מזל טוב

טל הוכמן: (בזום)     תודה רבה

טל הוכמן:  תודה על הדיון ועל היוזמה שלך, יו"ר הוועדה

טל הוכמן:  לנו יש קווים פתוחים בדיני עבודה שפועלים בימים כתיקונים אבל ביתר שאת עכשיו

טל הוכמן:  נשים פונות אלינו בכמויות הרבה יותר גדולות מאז תחילת המלחמה בנושא של תעסוקה

טל הוכמן:  אנחנו בתקווה להרחיב את זה בעתיד לנושאים אחרים אבל כרגע אני מתמקדת בתעסוקה

פנינה תמנו: כמה פניות היו אליכם ב-45 הימים האחרונים?     

טל הוכמן: אם אנחנו משוות את זה לאוקטובר הקודם, אז יש לנו עלייה של כמעט פי שניים

פנינה תמנו: כמה במספרים מוחלטים כל חודש?     

טל הוכמן: אני יכולה להעביר לך את המספרים אחר-כך

טל הוכמן:       בהקשר לפניות שקיבלנו

טל הוכמן:  דבר ראשון, חלקן לא קיבלו את המסרון שדיברת עליו, אבישג

טל הוכמן:  כפי שהבנתי, אתם עומדים לעשות פוש נוסף

טל הוכמן:  אולי זה לא כלל את כל קבוצות הנשים שאמורות לקבל את הפנייה

טל הוכמן:  אני רוצה לבקש - - -      

אבישג סבג ראובן: זה יצא למשרתים לא לנשים

טל הוכמן: 	הבנתי

טל הוכמן:  יכול להיות שלכן זה נפל

טל הוכמן:  כבת זוג של משרת מילואים, אני יודעת שלצה"ל כן יש אפשרות כי אני מקבלת מכם הודעות

טל הוכמן:  האם יש אפשרות בכל זאת לבדוק אם זה יכול להגיע לנשים עצמן, כי מן הסתם, משרתי המילואים כרגע לא זמינים?     	שאלה שנייה

טל הוכמן:  לא ראיתי שהיתה התייחסות ספציפית לידועים בציבור?      

פנינה תמנו: מכיוון שמדובר בילדים בתנאי של הסעיף אז גם ידועים בציבור נכנסים לזה וגם גרושות

טל הוכמן: אני שמחה לשמוע

טל הוכמן:       גם בטופס שיש באתר כתוב שכל הנוסח מיועד לאיש המילואים ורק כשנכנסים אפשר לכתוב את בת הזוג

טל הוכמן:  אם יש אפשרות, לכתוב גם את זה

אבישג סבג ראובן: יושבת הראש העירה על זה בהתחלה ואנחנו נתקן את זה

טל הוכמן: מצוין

טל הוכמן:  בקשה אחרונה: האם יש אפשרות לשים איזה טלפון

טל הוכמן:  אמרת שיש טלפון ולא ראיתי בלינק עצמו

טל הוכמן:       אם יש לנו הערות ממקרים שאנחנו נתקלים בהם, האם את יכולה לתת את הטלפון שלך או מישהו שנוכל ליצור איתו קשר?     

פנינה תמנו: אנחנו נרכז בוועדה את כל הבקשות והסוגיות של נשים וגם לבני זוג של מילואימניקיות אנחנו נהיה בקשר רציף עם אבישג לכל הצרכים האלה

טל הוכמן: חשוב להגיד שברור לנו שמערכת היחסים הזאת תהיה קדימה

פנינה תמנו: תיראי איך היינו נחמדות לאבישג

אבישג סבג ראובן: אני כאן בשנה שנתיים הקרובות

פנינה תמנו: בקי קשת, יו"ר הפורום למאבק בעוני

בקי קשת: אני גם מעמותת קול רבני לזכויות אדם וגם מהפורום למאבק בעוני

בקי קשת:  אנחנו מדברים על נשים שחיות בעוני בעיקר, בין אם הן עובדות ובין אם לא

בקי קשת:  אני רוצה להגיד לך, חברת הכנסת פנינה, שאנחנו ממש ממש מודים לך כי את עונה על צורך ממש גדול שאנחנו נתקלים בו הרבה בשטח

בקי קשת:  תודה גם לחברות הכנסת שמגיעות לדיון כי זה באמת קריטי

בקי קשת:  תודה רבה

בקי קשת:       שתי שאלות, אחת לאבישג ואחת אליך יושב-הראש

בקי קשת:  אבישג, מי שאין להם ילדים והם בני זוג, כמו בת זוג שהיא עם נכות והיא צריכה להגיע למקום עבודתה ובדרך-כלל בן זוגה מסיע אותה

בקי קשת:  האם גם במצב כזה שבעצם אין ילדים אבל זה שבן הזוג נמצא במילואים מונע ממנה לעבוד האם גם זה מכוסה

פנינה תמנו: יש נסיבות מיוחדות ויש גם עוד סעיפים בקרן, שזה סיוע לתא משפחתי ולא בהכרח רק למי שיש ילדים

בקי קשת: דבר שני יותר מורכב, אליך חברת הכנסת, לגבי שוטרים שהם בעצם לא במילואים

בקי קשת:  השוטרים, לפחות בחלק מהארץ, הועברו ממשמרות רגילות למשמרות כפולות וארוכות

בקי קשת:  כל דבר כזה כמובן משקיע על בנות ובני זוג של השוטרים

בקי קשת:  השוטרים לא זכאים לתוספת שכר על אף שביטלו להם את היום החופשי בשבוע ועל אף שמאריכים להם באופן קבוע את השעות מאז תחילת המלחמה

בקי קשת:  זה בהכרח אומר שחלק מהנשים כמובן מושבתות ונמצאות בבית

פנינה תמנו: תודה, הנקודה הובהרה

פנינה תמנו:  זאת נקודה מאוד חשובה שאת מעלה

פנינה תמנו:  נועה, מי בעצם מטפל בסיפור של השוטרים?      

נועה שוקרון: 	לגבי תנאי השכר של השוטרים זה גם לי ויש צוות שלם בבט"פ

פנינה תמנו: אז תחתיו זה השוטרים והשוטרות?     

נועה שוקרון: אני לא יודעת להתייחס להסכמי השכר של השוטרים

פנינה תמנו: טוב שאת מפנה את תשומת לבנו וזה גם עלה כמה פעמים

פנינה תמנו:  האמת היא שגם פגשתי שוטרות בדיון שהיה בוועדת כספים שהעלו את זה

פנינה תמנו:  נחמר ליבי

פנינה תמנו:  כבר היינו במקום מאוד מתקדם כי דיברנו על צו 8, אבל ללא ספק השוטרים והשוטרות בכל האירוע הקשה הזה שעובר על עם ישראל ובטח ביום הטבח והמתקפה הנוראה של החמאס, התגלו בגבורתם

פנינה תמנו:  אין מילים וצריך להיות שם בשבילם

פנינה תמנו:       מנהלת הוועדה, אנחנו נקיים דיון בנושא הזה

פנינה תמנו:       אני סוגרת את הישיבה

אבישג סבג ראובן: אפשר עוד התייחסות קצרה לפני שאת מסכמת? אני רק רוצה לומר מילה

אבישג סבג ראובן:  נשאלה שאלה לגבי פעילות הקרן

אבישג סבג ראובן:  זה עד חצי שנה עם סמכות הארכה של ראש החטיבה בצה"ל ובכפוף לתקציב

אבישג סבג ראובן:       לגבי הנושא של הרופאים

אבישג סבג ראובן:  לגבי הסיפור של בני או בנות זוג במאמץ המלחמתי, אנחנו רוצים לעשות בדיקה על כל העובדים שהם במשמרות

אבישג סבג ראובן:  לבחון אם יש עוד אוכלוסיות ולא למקד את זה רק בהם

אבישג סבג ראובן:  לכן אני מבקשת לא לקבל החלטה עד שנבחן את הסיפור הזה

אבישג סבג ראובן:       דבר אחרון, איך פונים לקרן? רצינו שזה יהיה דיגיטאלי כי זה הרבה יותר נכון ונוח

אבישג סבג ראובן:  בלי קשר, אפשר לפנות, מס' טלפון 1111, שלוחה 4

אבישג סבג ראובן:  זה מוקד המילואים ונותן מענה

פנינה תמנו: כמה מוקדנים?     

אבישג סבג ראובן: על הקרן יש 30 מוקדנים במשמרות

פנינה תמנו: אני רוצה להודות לך, סגן אלוף אבישג סבג ראובן, ראש אגף תכנון מילואים של צה"ל

פנינה תמנו:  דרישת שלום לראש ענף קצין מילואים ראשי בני בן ארי

פנינה תמנו:  עד היום לא קיבלנו את המסמך ובכל זאת אנחנו מודים לו

פנינה תמנו:  אנחנו יודעים שהוא עזר ודחף

פנינה תמנו:       אני גם רוצה להודות למשרד האוצר, גם לנועה וגם לאלי בינג ולהודות כמובן לכל השותפים והשותפות שמסייעים כדי לדייק את הדברים

פנינה תמנו:  בסוף, אני חושבת שכולנו באותו צד בעניין הזה ולא אחת אנחנו צריכים להיות יצירתיים

פנינה תמנו:       בדרך-כלל אנחנו מוציאים פה מסקנות של הוועדה

פנינה תמנו:  המסקנה העיקרית היא, שבעצם הוועדה מנחה את סגן אלוף אבישג סבג להכניס ולהטמיע את ההערות והתיקונים שביקשה יושבת-ראש הוועדה

פנינה תמנו:  להטמיע אותם ולהביא אותם לידי פרסום תוך 24 שעות

פנינה תמנו:  בין לבין נקבל את כל הערות הציבור מנציגי הציבור ונעביר את זה לידי צה"ל

פנינה תמנו:       הוועדה מנחה את סגן אלוף אבישג סבג ראובן לבחון את נושא עובדות המשמרות, בטח משמרות לילה, לבני ובנות זוג בצו 8 ולתת לכך מענה מיטבי

פנינה תמנו:       הוועדה מתכוונת לקיים דיון בנושא בני זוג של שוטרים

פנינה תמנו:       תודה רבה, הישיבה נעולה